FORELØBIGT FORSLAG TIL TILLÆGS- OG ÆNDRINGSBUDGET NR. 5 TIL BUDGETTET FOR 2002 - OVERSIGT OVER INDTÆGTER OG UDGIFTER PR. SEKTOR - Sektion III - Kommissionen

(forelagt af Kommissionen)

Under henvisning til:

- Traktaten om oprettelse af Det Europæiske Fællesskab, særlig artikel 272

- Traktaten om oprettelse af Det Europæiske Atomenergifællesskab, særlig artikel 177

finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 762/2001 [2] af 9. april 2001, særlig artikel 15

[1] EFT L 356 af 31.12.1977, s. 1.

[2] EFT L 111 af 20.4.2001, s. 1.

forelægger Europa-Kommissionen hermed - af de grunde, der er anført i begrundelsen -budgetmyndigheden sit forslag til tillægs- og ændringsbudget nr. 5 til 2002-budgettet.

***

BEGRUNDELSE

Efter de oversvømmelser, der ramte Centraleuropa i august 2002, blev det besluttet at etablere et nyt instrument, der sætter Fællesskabet i stand til at yde nødhjælp i tilfælde af, at større katastrofer rammer medlemsstater eller lande, der forhandler om tiltrædelse. Kommissionen fremsatte forslag til en rådsforordning om etablering af EU's solidaritetsfond (EUSF) [3] og til en interinstitutionel aftale [4], der beskriver, hvorledes dette nye instrument skal finansieres gennem en ny fleksibilitetsmekanisme, så der pr. år kan stilles et beløb på op til 1 milliard EUR til rådighed ud over loftet for de relevante udgiftsområder i de finansielle overslag. Europa-Parlamentet og Rådet nåede til politisk enighed om de to forslag på mødet i Forligsudvalget den 22. oktober 2002. Den interinstitutionelle aftale blev vedtaget den 7. november 2002 mens retsgrundlaget blev vedtaget den 11. november 2002 og træder i kraft dagen efter offentliggørelsen i De Europæiske Fællesskabers Tidende.

[3] KOM (2002) 514 endelig af 18. september 2002.

[4] SEK (2002) 960 endelig af 11. september 2002.

EUSF-forordningen indeholder en særlig bestemmelse, der medfører, at fonden med tilbagevirkende kraft kan udnyttes i forbindelse med katastrofer, der er indtruffet siden den 1. august i år. Medlemsstaterne, Europa-Parlamentet og Kommissionen har ved flere lejligheder erklæret, at ydelsen af finansiel støtte fra EUSF til de pågældende lande bør behandles som en hastesag.

Kommissionen forelægger på den baggrund budgetmyndigheden dette foreløbige forslag til tillægs- og ændringsbudget baseret på ansøgninger fra Tyskland, Østrig, Tjekkiet og Frankrig, hvor oversvømmelser i august og september 2002 forårsagede alvorlige ødelæggelser.

Tyskland: Den første ødelæggelse som følge af oversvømmelserne blev registreret den 10. august 2002. Mere end 337 000 mennesker og over 10 000 virksomheder blev direkte berørt, og over 100 000 mennesker måtte evakueres. De hårdest ramte regioner var Sachsen og Sachsen-Anhalt. De samlede skader anslås til 9 151 mio. EUR, hvoraf ca. 5 000 mio. EUR vedrører det offentlige. De tyske myndigheder har oplyst, at de på nuværende tidspunkt ikke er i stand til at angive, hvor stor en del der er dækket af forsikringer. Skaderne på offentlige infrastrukturer beløber sig til over 3 300 mio. EUR. Omkostningerne ved de tiltag, der omhandles i forordningens artikel 3, anslås til ca. 1 500 mio. EUR.

Østrig: Den første ødelæggelse som følge af oversvømmelserne indtraf den 6. august 2002. De hårdest ramte regioner var Niederösterreich, Oberösterreich og Salzburg. Mere end 200 000 mennesker og over 2 400 virksomheder blev berørt. De samlede skader anslås til 2 939 mio. EUR, hvoraf ca. 1 448 mio. EUR vedrører det offentlige. Den østrigske ansøgning indeholder ikke oplysninger om forsikringsdækning. Skaderne på offentlige infrastrukturer beløber sig til næsten 600 mio. EUR.

Tjekkiet: Den første ødelæggelse som følge af oversvømmelserne indtraf den 5. august 2002. De samlede skader anslås til 2 341 mio. EUR, hvoraf ca. 770 mio. EUR vedrører det offentlige. Det anslås, at 800-1 000 mio. EUR er dækket af forsikringer. Andre fællesskabs kilder forventes at hjælpe med til at dække skader for et beløb på 51 mio. EUR (Phare, Ispa, Sapard). Der forventes desuden et EIB-lån på 400 mio. EUR.

Frankrig: Der opstod kraftige oversvømmelser i Languedoc-Roussillon-regionen den 8. og 9. september 2002. Langt det hårdest ramte område var Gard-departementet, og den franske ansøgning vedrører udelukkende dette departement. Her blev den første ødelæggelse som følge af oversvømmelserne registreret den 8. september 2002. 295 kommuner (ud af 353) blev berørt svarende til 94 % af befolkningen i Gard. 8 000 familier blev hjemløse. De samlede skader anslås til 834,5 mio. EUR, hvoraf ca. 275 mio. EUR vedrører det offentlige. De franske myndigheder har oplyst, at de på nuværende tidspunkt ikke er i stand til at angive, hvor stor en del der er dækket af forsikringer (der er registreret ca. 50 000 erstatningskrav fra privatpersoner og virksomheder). Skaderne på offentlige infrastrukturer beløber sig til over 200 mio. EUR. Omkostningerne ved de tiltag, der omhandles i forordningens artikel 3, anslås til ca. 225 mio. EUR, hvoraf hovedparten vedrører infrastrukturer.

Hvad angår ansøgningerne vedrørende oversvømmelserne i august i Østrig, Tyskland og Tjekkiet mener Kommissionen, at alle tre ansøgninger opfylder de krav, der i forordningen stilles for at kunne trække på fonden. De samlede skader overstiger langt tærskelværdien på 0,6 % af BNP (Østrig og Tjekkiet) eller 3 mia. EUR (Tyskland). Det er klart påvist, at oversvømmelserne har haft alvorlige virkninger for levevilkår, miljø eller økonomi. De anslåede omkostninger ved de tiltag, der omhandles i forordningens artikel 3, udgør en betydelig andel af de samlede skader og overstiger under alle omstændigheder det maksimale støttebeløb fra fonden.

Hvad angår den franske ansøgning er det kvantitative kriterium tydeligvis ikke opfyldt, da skaderne ligger under tærskelen på 3 milliarder EUR. Kommissionen har derfor nøje undersøgt, om kriteriet i andet afsnit af artikel 2, stk. 2, i EUSF-forordningen er opfyldt. Kommissionen er nået til den konklusion, at den pludselige skade opstået i departementet Gard kan betragtes som en ekstraordinær katastrofe i henhold til forordningen. Ved vurderingen, der førte den frem til denne konklusion, tog Kommissionen hensyn til, at skaderne er meget omfattende, idet de vedrører et meget stort areal (253 kommuner) og en stor andel af Gard's befolkning (94 %), og at der er tale om langtidsskader (f.eks. permanent skade på landbrugsjord, flytning af virksomheder). Der blev også taget hensyn til de potentielle virkninger på den økonomiske stabilitet, idet økonomien med en arbejdsløshed på 13,8 % i forvejen er relativt svag. Det anslås, at det vil tage mindst fem år at udbedre de fysiske og finansielle skader.

Ved afgørelsen af, hvor store støttebeløb der skal ydes hvert af de pågældende fire lande, må en række forhold omhandlet i forordningens artikel 4 tages i betragtning. Det drejer sig først og fremmest om følgende: fondens begrænsede størrelse, mængden af udgifter, der betragtes som støtteberettigede efter forordningens artikel 3, og som udgør det teoretiske maksimum for den støtte, der kan ydes et land, og endelig kravet om retfærdig behandling af aktuelle og fremtidige tilfælde. Eftersom solidaritet var den centrale begrundelse for fondens oprettelse, mener Kommissionen, at fondens støtte bør være progressiv. Det betyder, at der i forbindelse med den del af skaderne, der overstiger 0,6 % af BNP eller 3 milliarder EUR, bør anvendes en højere støttesats end for den del af skaderne, der ligger under tærsklerne.

De af Kommissionen foreslåede tildelinger fra fonden er baseret på de oplysninger, som ansøgerne har givet.

Lande, der er støtteberettigede, fordi der er tale om en større katastrofe, tildeles 2,5 % af de opståede skader op til 0,6 % af BNP eller 3 mia. EUR og 6 % af de skader, der ligger derudover. For ekstraordinære regionale katastrofer anvendes der en sats på 2,5 %.

Kommissionen foreslår derfor at yde følgende støttebeløb:

Østrig // 134 mio. EUR

Tjekkiet // 129 mio. EUR

Frankrig // 21 mio. EUR

Tyskland // 444 mio. EUR

I alt 2002 // 728 mio. EUR

Som følge heraf anmoder Kommissionen budgetmyndigheden om at opføre 599 mio. EUR på budgetpost B2-400 (under udgiftsområde 3 i de finansielle overslag) og 129 mio. EUR på post B7-090 (under udgiftsområde 7).

Som det fremgår af følgende tabel overstiger de samlede udgifter under udgiftsområde 3 og 7 lofterne i de finansielle overslag. For at muliggøre dette foreslås det - sideløbende med nærværende FFTÆB - at bringe fleksibilitetsmekanismen i anvendelse.

De nødvendige betalingsbevillinger vil blive tilvejebragt inden for 2002-budgettet gennem overførsler af uudnyttede betalingsbevillinger, især på strukturfondsområdet. Så snart det bekræftes, at der er betalingsbevillinger til rådighed under de forskellige budgetposter, vil Kommissionen forelægge budgetmyndigheden et forslag om overførsel i så god tid, at der kan ske udbetaling i 2002.

>TABELPOSITION>

OVERSIGT OVER INDTÆGTER OG UDGIFTER PR. SEKTOR

Sektion III - Kommissionen

DEL B

>TABELPOSITION>

UNDERSEKTION B2 - STRUKTURFORANSTALTNINGER, STRUKTUR- OG SAMHØRIGHEDSGIFTER, FINANSIERINGSMEKANISME, ANDRE LANDBRUGS- OG REGIONALFORANSTALTNINGER, TRANSPORT SAMT FISKERI

AFSNIT B2-4 - DEN EUROPÆISKE UNIONS SOLIDARITETSFOND - MEDLEMSSTATERNE

>TABELPOSITION>

KAPITEL B2-4 0 -- Den Europæiske Unions solidaritetsfond - medlemsstaterne

Artikel B2-4 0 0 -- Den Europæiske Unions solidaritetsfond - medlemsstaterne

>TABELPOSITION>

Denne artikel er beregnet til opførelse af bevillingerne fra EU's solidaritetsfond.

Retsgrundlag

Rådets forordning om oprettelse af Den Europæiske Unions solidaritetsfond, vedtaget den 11. november 2002 (EFT ... af ...., s. ).

Interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne, vedtaget den 7. november 2002 ( EFT ... af ... 2002, s. ...).

UNDERSEKTION B7 - FORANSTALTNINGER UDADTIL

AFSNIT B7-0 - FØRTILTRÆDELSESSTRATEGI

>TABELPOSITION>

KAPITEL B7-0 9 -- Den Europæiske Unions solidaritetsfond - lande, der forhandler om tiltrædelse

Artikel B7-0 9 0 - Den Europæiske Unions solidaritetsfond - lande, der forhandler om tiltrædelse

>TABELPOSITION>

Denne artikel er beregnet til opførelse af bevillingerne fra EU's solidaritetsfond.

Retsgrundlag

Rådets forordning om oprettelse af Den Europæiske Unions solidaritetsfond, vedtaget den 11. november 2002 (EFT ... af ...., s. ).

Interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne, vedtaget den 7. november 2002 ( EFT ... af ... 2002, s. ...).